Ζακ ΛεΝτέι

Ο Ζακ ΛεΝτέι (αγγλικά: Zach LeDay) (Ντάλας, 30 Μαΐου 1994-), είναι Αμερικανός επαγγελματίας καλαθοσφαιριστής. Με ύψος 2,02 μ. αγωνίζεται ως πάουερ φόργουορντ και ενίοτε ως σέντερ στην Ολίμπια Μιλάνο για την Ευρωλίγκα και το Πρωτάθλημα Ιταλίας.

 Πρώιμη ζωή και κολεγιακή σταδιοδρομία 
Ο ΛεΝτέι γεννήθηκε στο Ντάλας, του Τέξας και ξεκίνησε την ενασχόλησή του με το μπάσκετ, στο Λύκειο Skyline, του Ντάλας. Κατόπιν, για την τελευταία του χρονιά, πήρε μεταγραφή στο Λύκειο Colony. Κολεγιακό μπάσκετ, έπαιξε στο Πανεπιστήμιο της Νότιας Φλόριντα, καθώς και στους Virginia Tech Hokies. Στην τελευταία του χρονιά εκεί, είχε 16.4 πόντους μέσο όρο, 7.3 ριμπάουντ και 1.2 τελικές πάσες.

Στις 12 Μαρτίου του 2017, συμπεριλήφθηκε στη δεύτερη καλύτερη ομάδα του ACC.

 Επαγγελματική σταδιοδρομία 
 Χαποέλ Γκιλμπόα Γκαλίλ 
Στις 27 Ιουλίου του 2017, ο ΛεΝτέι υπέγραψε επαγγελματικό συμβόλαιο με την ισραηλινή ομάδα Χαποέλ Γκιλμπόαλ Γκαλίλ, για τη σεζόν 2017-18. Στις 9 Δεκεμβρίου του 2017, ο ΛιΝτέι, έκανε το πρώτο του επαγγελματικό νταμπλ-νταμπλ, πετυχαίνοντας 22 πόντους και πιάνοντας 20 ριμπάουντ, στη νίκη της ομάδας του, με 72-71, κόντρα στην Χαποέλ Ιερουσαλήμ, κι έγινε ο πρώτος παίχτης του πρωταθλήματος που πετυχαίνει πάνω από 20 πόντους και ριμπάουντ στον ίδιο αγώνα, μετά τον Ντάιαμον Σίμσον, το 2014.  Ακολούθως, ονομάστηκε MVP της 9ης αγωνιστικής.

Κατά τη διάρκεια της σεζόν 2017-18, ο ΛεΝτέι, συμμετείχε και στο All-Star Ισραήλ, καθώς και στον διαγωνισμό καρφωμάτων.  Ονομάστηκε δις Καλύτερος Παίχτης του Μήνα, στο Ισραηλινό Πρωτάθλημα (Δεκέμβριος και Απρίλιος). Μεγάλη ήταν και η συμβολή του, στο να πάει η ομάδα του στα playoffs, η οποία όμως αποκλείστηκε από τη Χαποέλ Ιερουσαλήμ. Συνολικά, αγωνίστηκε σε 37 αγώνες με τη Χαποέλ Γκιλμπόα Γκαλίλ, βάζοντας 19.5 πόντους μέσο όρο ανά παιχνίδι και 8.2 ριμπάουντ. Στις 8 Ιουνίου του 2018, ο ΛεΝτέι, συμπεριλήφθηκε στην καλύτερη πεντάδα του πρωταθλήματος. 

 Ολυμπιακός Πειραιώς 
Στις 29 Ιουνίου του 2018, συμμετείχε στο NBA Summer League 2018, με τους Ατλάντα Χοκς. Ωστόσο, μετά από μία εβδομάδα, και συγκεκριμένα, στις 7 Ιουλίου του 2018, υπέγραψε τριετές συμβόλαιο με τον Ολυμπιακό Πειραιώς. Με τον Ολυμπιακό δεν κατέκτησε κάποιο τίτλο και έμεινε ελεύθερος το καλοκαίρι του 2019.

 Ζαλγκίρις Κάουνας 
Τον Ιούλιο του 2019 συμφώνησε με την Ζάλγκιρις Κάουνας. Στις 16 Φεβρουαρίου 2020, κατέκτησε το Κύπελλο Λιθουανίας. Τη σεζόν 2019-20 μέτρησε στην Ευρωλίγκα πριν την διακοπή, 12 πόντους και 4.2 ριμπάουντ ανά ματς.

 Αρμάνι Μιλάνο 
Στις 13 Ιουλίου 2020, ανακοινώθηκε η διετής συμφωνία του με την Αρμάνι Μιλάνο. Στις 14 Φεβρουαρίου 2021, κατέκτησε το Κύπελλο Ιταλίας, αφού η Μιλάνο κέρδισε με 87-59 την Πέζαρο, με τον ίδιο να έχει 13 πόντους. Στις 30 Μαΐου κατέκτησε την τρίτη θέση στο Final Four της Κολωνίας, νικώντας στον μικρό τελικό την ΤΣΣΚΑ Μόσχας 83-73. Σε 36 αγώνες για την Ευρωλίγκα, μέτρησε 10 πόντους και 4,6 ριμπάουντ, ενώ στα τρίποντα είχε 46,6% ευστοχία. Στις 6 Ιουλίου 2021, ανακοινώθηκε η αποχώρησή του από την ομάδα του Μιλάνο.

 Παρτιζάν Βελιγραδίου 
Στις 6 Ιουλίου 2021, ανακοινώθηκε από την Παρτίζαν Βελιγραδίου για ένα χρόνο. Στις 6 Απριλίου 2022, στη νίκη επί της Τρέντο είχε 20 πόντους, 13 ριμπάουντ, 2 ασίστ και 2 κλεψίματα και αναδείχθηκε MVP της τελευταίας αγωνιστικής του Γιούροκαπ. Τον Απρίλιο του 2022, ανακοινώθηκε ότι αποτελεί μέλος της καλύτερης πεντάδας της Αδριατικής Λίγκας για τη σεζόν 2021-22. Τη σεζόν 2022-23, είχε 10.7 πόντους με 4.6 ριμπάουντ μέσο όρο στη Ευρωλίγκα, αλλά και 38.4% στα τρίποντα. Στις 22 Ιουνίου 2023, κατέκτησε την Αδριατική Λίγκα, αφού η Παρτίζαν νίκησε με 3-2 στη σειρά των τελικών τον Ερυθρό Αστέρα, με τον ίδιο να έχει στον τελικό αγώνα 15 πόντους και 4 ριμπάουντ. Στις 2 Ιουλίου 2023, ανακοινώθηκε η ανανέωση του συμβολαίου του ως το 2025. Τη σεζόν 2023-24, είχε κατά μέσο όρο 10.2 πόντους, 4.6 ριμπάουντ και 1.5 ασίστ ανά 30:03 λεπτά σε 22 αγώνες στην Ευρωλίγκα. Στην ABA Liga κατέγραψε 10.9 πόντους με 3.6 ριμπάουντ και 1 ασίστ μέσο όρο ανά 22.4 λεπτά σε 21 αναμετρήσεις. Τον Ιούνιο του 2024, έμεινε ελεύθερος από την σέρβικη ομάδα.

 Ολίμπια Μιλάνο 
Στις 25 Ιουνίου 2024, ανακοινώθηκε η επιστροφή του στην Αρμάνι Μιλάνο. Στις 22 Σεπτεμβρίου 2024, κατέκτησε το Σούπερ Καπ Ιταλίας, αφού η Μιλάνο νίκησε στον τελικό την Βίρτους Μπολόνια με 98-96 στην παράταση. Στις 31 Οκτωβρίου κόντρα στην Βίρτους μέτρησε είχε 19 πόντους (4/7 δίποντα, 2/2 τρίποντα, 5/5 βολές), 4 ριμπάουντ, 2 ασίστ, 2 κλεψίματα και 7 κερδισμένα φάουλ μέσα σε 25'21" συμμετοχής, για να γράψει 29 μονάδες στην αξιολόγηση και έτσι να αναδειχθεί για πρώτη φορά στην καριέρα του MVP της αγωνιστικής στην Ευρωλίγκα. Στις 13 Δεκεμβρίου κόντρα στην Μπαρτσελόνα σκόραρε 33 πόντους και κατέβασε 4 ριμπάουντ, συγκεντρώνοντας 37 μονάδες στο σύστημα αξιολόγησης και αναδείχτηκε MVP της 15ης αγωνιστικής της Ευρωλίγκα. Στις 30 Ιανουαρίου 2025 κόντρα στον Παναθηναϊκό, είχε 33 πόντους (7/10 δίποντα, 5/7 τρίποντα, 4/4 βολές), 8 ριμπάουντ και 1 ασίστ και συγκεντρώνοντας 39 μονάδες στο σύστημα αξιολόγησης, αναδείχτηκε MVP της 24ης αγωνιστικής της Ευρωλίγκα. Στις 28 Σεπτεμβρίου 2025, κατέκτησε το Σούπερ Καπ Ιταλίας για τρίτη φορά, αφού η Ολίμπια νίκησε στον τελικό την Μπρέσια με 90-76, με τον ίδιο να έχει 11 πόντους. Στις 22 Φεβρουαρίου 2026, κατέκτησε το Κύπελλο Ιταλίας καθώς η Αρμάνι Μιλάνο επικράτησε 85-77 της Ντερτόνα.

 Τίτλοι 

 Ζαλγκίρις Κάουνας 

Πρωτάθλημα Λιθουανίας: (2020)
Κύπελλο Λιθουανίας: (2020)

 Ολίμπια Μιλάνο 

 2x Κύπελλο Ιταλίας: (2021, 2026)
3x Σούπερ Καπ Ιταλίας: (2020, 2024, 2025)

 Παρτίζαν 

 Αδριατική Λίγκα: (2023)

 Παραπομπές 

 Εξωτερικοί σύνδεσμοι 
 Virginia Tech Hokies bio 
 RealGM profile

Κατηγορία:Αμερικανοί καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές ΟΣΦΠ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Παρτιζάν Βελιγραδίου